Afon Angara

Afon fawr yn ne-ddwyrain Siberia, Rwsia, yw Afon Angara. Mae'n tarddu yn Llyn Baikal ac yn llifo allan o'r llyn hwnnw, ar gwrs i gyfeiriad y gogledd-orllewin yn bennaf, i'w chymer yn Afon Yenisei. Ei hyd yw 1840 km (1150 milltir).
Gan lifo allan o Lyn Baikal ger dref Listvyanka, llifa'r Angara i'r gogledd trwy ddinasoedd Irkutsk, Angarsk, Bratsk, ac Ust-Ilimsk, yn Oblast Irkutsk. Wedyn mae'n troi i'r gorllewin ac yn llifo trwy Crai Krasnoyarsk, i aberu yn Afon Yenisei ger Strelka (40 km i'r gogledd o Lesosibirsk).
Am ran helaeth ei chwrs, mae Afon Angara yn dynodi'n fras y ffin ddaearyddol ac amgylcheddol rhwng Gwastadedd Gorllewin Siberia i'r gorllewin a Llwyfandir Canol Siberia i'r dwyrain.
Gweler hefyd
Gwener Mal'ta, cerfluniau cynhanesyddol a ddarganfuwyd ar lan Afon Angara.

Angara
Angara